LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2006 M. SPALIO 2 D. ĮSAKYMO NR. 3D-384 „DĖL TRAKTORIŲ, SAVAEIGIŲ IR ŽEMĖS ŪKIO MAŠINŲ IR JŲ PRIEKABŲ REGISTRAVIMO TAISYKLIŲ PATVIRTINIMO“

PAKEITIMO

2025 m. kovo 18 d. Nr. 3D-136

Vilnius

1. P a k e i č i u Traktorių, savaeigių ir žemės ūkio mašinų ir jų priekabų registravimo taisykles, patvirtintas Lietuvos Respublikos žemės ūkio ministro 2006 m. spalio 2 d. įsakymu Nr. 3D-384 „Dėl Traktorių, savaeigių ir žemės ūkio mašinų ir jų priekabų registravimo taisyklių patvirtinimo“:

1.1. Pakeičiu 2.5.7 papunktį ir jį išdėstau taip:

„2.5.7. Savaeigiai kranai (išskyrus kranus, sumontuotus motorinių transporto priemonių bazėje, kurioms taikomas 2018 m. gegužės 30 d. Europos Parlamento ir Tarybos reglamentas (ES) Nr. 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros priemonėms skirtų sistemų, komponentų ir atskirų techninių mazgų patvirtinimo ir rinkos priežiūros).“

1.2. Pripažįstu netekusiu galios 4.9 papunktį.

1.3. Pakeičiu 19 punktą ir jį išdėstau taip:

„19. Nesumokėjus mokesčio už aplinkos teršimą pagal Mokesčio už aplinkos teršimą įstatymą, transporto priemonė neregistruojama registre ir registro duomenys nekeičiami, išskyrus paveldėtą transporto priemonę arba vykdant teismo sprendimą.“

1.4. Pakeičiu 20.2.4 papunktį ir jį išdėstau taip:

„20.2.4. transporto priemonės išregistravimo patvirtinimo dokumentas, išduotas užsienyje, kai registruojama naudota transporto priemonė. Laikinas registracijos liudijimas / tranzitinis dokumentas nelaikomi tinkamu dokumentu buvusiai registracijai patvirtinti. Kai registruojama naudota transporto priemonė, kuri užsienyje nebuvo registruota, ir nepateikiamas užsienyje išduotas išregistravimo dokumentas (šių taisyklių 12 punkte numatytu atveju), pateikiami transporto priemonės įsigijimo užsienyje dokumentai ir šalies, kurioje įsigyta transporto priemonė, kompetentingų institucijų patvirtinimas (toliau – Patvirtinimas), kad transporto priemonė nebuvo registruota. Patvirtinimui taip pat prilygsta bet kuris iš šių dokumentų:

20.2.4.1. transporto priemonę užsienio šalyje parduodančio juridinio asmens dokumentai, patvirtinantys, kad transporto priemonė nebuvo registruota;

20.2.4.2. susirašinėjimo su kompetentingomis užsienio šalių institucijomis dokumentai (gali būti elektroniniai laiškai, šią informaciją spausdintine forma pridedant prie registravimo dokumentų);

20.2.4.3. duomenų bazėse / oficialiose interneto svetainėse pateikiami kitų šalių viešai prieinami registrų duomenys (šią informaciją spausdintine forma pridedant prie registravimo dokumentų).“

1.5. Pakeičiu 20.2.6.1 papunktį ir jį išdėstau taip:

„20.2.6.1. įregistruojant naują (T ir C kategorijų) ratinį arba vikšrinį traktorių pateikiamas ES atitikties sertifikato originalas arba patvirtinta kopija, numatytas šių taisyklių 4.3 papunktyje, kuriuo, be kitų techninių duomenų, patvirtinama, kad transporto priemonės variklis patiekimo ES rinkai metu atitinka tuo metu galiojančius išmetamųjų teršalų ribojimo reikalavimus. Jeigu tiekimo rinkai etapas pasibaigęs, tiekėjas / pardavėjas privalo pateikti įrodymus, kad transporto priemonė buvo patiekta rinkai tiekimo etapui nepasibaigus. ES atitikties sertifikato kopija saugoma savivaldybių administracijų archyvuose;“.

1.6. Pakeičiu 20.2.6.2 papunktį ir jį išdėstau taip:

„20.2.6.2. įregistruojant naujas (R kategorijos) priekabas ir (S kategorijos) keičiamą velkamąją įrangą pateikiamas ES atitikties sertifikato originalas arba patvirtinta kopija, numatytas šių taisyklių 4.3 papunktyje, arba žemės ar miškų ūkio transporto priemonės nacionalinis atitikties liudijimas, numatytas Žemės ar miškų ūkio transporto priemonių nacionalinio tipo patvirtinimo tvarkos apraše, patvirtintame Lietuvos Respublikos žemės ūkio ministro 2015 m. spalio 14 d. įsakymu Nr. 3D-770 „Dėl žemės ir miškų ūkio ir transporto priemonių patvirtinimo ir rinkos priežiūros“. ES atitikties sertifikato kopija arba žemės ar miškų ūkio transporto priemonės nacionalinio atitikties liudijimo kopija saugoma savivaldybių administracijų archyvuose;“.

1.7. Pakeičiu 20.2.9 papunktį ir jį išdėstau taip:

„20.2.9. galiojantis techninės apžiūros talonas. Pirmą kartą registre registruojant transporto priemonę, savivaldybės darbuotojas atliktos techninės apžiūros duomenis patikrina registre. Ši nuostata netaikoma registruojant naujas nevienetinės gamybos transporto priemones iki jų pateikimo pirmajai privalomajai transporto priemonių techninei apžiūrai datos bei transporto priemonėms, nurodytoms 2.4.2, 2.4.3, 2.5.1.2, 2.5.3, 2.5.4.1, 2.5.4.3–2.5.4.7 papunkčiuose.“

1.8. Pakeičiu 21 punktą ir jį išdėstau taip:

„21. Įregistruojant transporto priemonę, registruotą užsienyje, pateikiamas užsienyje išduotas valstybinio numerio ženklas (ženklai), jeigu jis negrąžintas transporto priemonę įregistravusiai tarnybai. Numerio ženklo (ženklų) pateikti nereikia, jei transporto priemonė įregistruojama laikinai, šių taisyklių 36 punkte numatytu atveju.“

1.9. Pakeičiu 241 punktą ir jį išdėstau taip:

„241. Registre privaloma įrašyti transporto priemonių darbo valandų rodmenis, kai technika registruojama pirmą kartą Lietuvoje, ir kiekvienos techninės apžiūros metu. Nesant galimybės naudotoms transporto priemonėms nustatyti šių duomenų, registre jų vietoj įrašoma „Neįmanoma nustatyti“. Transporto priemonės duomenų keitimo atveju darbo valandų rodmenys gali būti neįrašomi į registrą, jei transporto priemonė nebuvo apžiūrėta savivaldybės darbuotojo. Jeigu transporto priemonėje pakeistas darbo valandų skaitiklis, tai pažymima registre, įrašant naują darbo valandų skaičių.“

1.10. Pakeičiu 30 punkto pirmąją pastraipą ir ją išdėstau taip:

„30. Transporto priemonės tikrinimo metu padaromos registruojamos transporto priemonės nuotraukos su vietos nustatymo funkcija (GeoTag). Nuotraukos metaduomenyse, kurie fotografuojant tiesiogiai išsaugomi ant nuotraukos, turi matytis laikas, data ir vieta (toliau – nuotrauka) (jeigu visa transporto priemonė varoma variklio – 4 nuotraukos: transporto priemonės šonas, transporto priemonės galas, transporto priemonės moto valandų rodmenys (jeigu transporto priemonėje nebuvo įrengta gamintojo moto valandų skaitiklio įranga, moto valandų skaitiklio nuotrauka į registrą nekeliama) ir tapatumo numerio lentelė; prikabinamos transporto priemonės – 3 nuotraukos: transporto priemonės šonas, transporto priemonės galas ir tapatumo numerio lentelė) (toliau – privalomos nuotraukos)), kurios įkeliamos į registrą:“.

1.11. Pakeičiu 30.3 papunktį ir jį išdėstau taip:

„30.3. jeigu pažymima, kad transporto priemonė yra naudota, neturi tapatumo numerio lentelės ir (ar) moto valandų skaitiklio (įrengto gamykloje), priemonės duomenys prieš registravimą turi būti vizualiai sutikrinti ir būtina įkelti tokios priemonės privalomas nuotraukas. Jei tokia priemonė turi gamykloje iškaltą / išgraviruotą tapatumo numerį, į registrą vietoj tapatumo numerio lentelės nuotraukos įkeliama šio tapatumo numerio nuotrauka;“.

1.12. Pakeičiu 31 punktą ir jį išdėstau taip:

„31. Įregistruojant kitos savivaldybės teritorijoje esančią transporto priemonę arba keičiant jos registro duomenis, transporto priemonės duomenis patikrina savivaldybės darbuotojas pagal transporto priemonės buvimo vietą. Šiuo atveju išduodama 7 priede numatyta pažyma apie transporto priemonės techninių ir eksploatacinių duomenų tikrinimą, taip pat ir transporto priemonės nuotraukos. Savivaldybės darbuotojas, atlikęs techninių ir eksploatacinių duomenų tikrinimą, per 1 d. d. el. paštu persiunčia skaitmenines nuotraukas tai savivaldybės administracijai, kurioje ketinama registruoti transporto priemonę. Pažyma galioja 1 mėnesį. Jei transporto priemonė registruojama pirmą kartą Lietuvoje (neturi valstybinio numerio), techninės apžiūros talonas išduodamas po įregistravimo toje savivaldybėje, kurioje ir buvo atlikta techninė apžiūra, nepriklausomai nuo transporto priemonės registravimo vietos.“

1.13. Pakeičiu 32 punktą ir jį išdėstau taip:

„32. Jeigu nustatoma, kad transporto priemonei registruoti pateikti dokumentai ar transporto priemonės tapatumo numeris turi klastojimo žymių, transporto priemonė arba jos savininkas (fizinis asmuo) yra paieškomi policijos, transporto priemonė neregistruojama, savivaldybės administracija informuoja policiją.“

1.14. Pakeičiu 33 punktą ir jį išdėstau taip:

„33. Transporto priemonė įregistruojama neterminuotai, išskyrus šių taisyklių 36 punkte numatytus atvejus. Įregistravus traktorių, išduodamas valstybinio numerio ženklas ir registracijos liudijimas. Registracijos liudijime įrašomi jo blanke išvardyti duomenys, kurie imami iš registro duomenų. Transporto priemonės veiklos sritis „žemės ūkio“ ar „kita“ formuojama blanke prie transporto priemonės pavadinimo. Šių taisyklių 2.3 papunktyje nurodytos transporto priemonės registre registruojamos priskiriant prie „žemės ūkio“ veiklos srities. Registracijos liudijimo skiltyje „Žymos“ nurodomas identifikavimo kodas ir dokumentų, kuriais patvirtinamas transporto priemonės įsigijimo faktas, pavadinimai ir numeriai. Įrašai registracijos liudijime negali būti taisomi, registracijos liudijimas negali būti laminuojamas, jis saugotinas plastikiniame įdėkle.“

1.15. Pakeičiu 41.5 papunktį ir jį išdėstau taip:

„41.5. prarandamas registracijos liudijimas ir (arba) valstybinio numerio ženklas. Praradus registracijos liudijimą, išduodamas naujas registracijos liudijimas, o registracijos liudijimo skiltyje „Žymos“ nurodoma naujo registracijos liudijimo išdavimo priežastis („pamestas dokumentas“, susidėvėjęs dokumentas“ ar pan.);“.

1.16. Pakeičiu 43 punktą ir jį išdėstau taip:

„43. Dėl transporto priemonės techninių duomenų ir jų atitikties dokumentuose asmuo patvirtina parašu pildydamas prašymą dėl registro duomenų pakeitimo.“

1.17. Pakeičiu 44 punktą ir jį išdėstau taip:

„44. Visais šių taisyklių 41 punkte numatytais registro duomenų keitimo atvejais registruojantis asmuo pateikia šių taisyklių 3 priede nustatytos formos prašymą, galiojantį techninės apžiūros taloną ir kitus dokumentus. Išimtis taikoma paveldėjus transporto priemonę arba vykdant teismo sprendimą – techninės apžiūros talonas pateikiamas atlikus techninę apžiūrą.“

1.18. Pakeičiu 45.1.1 papunktį ir jį išdėstau taip:

„45.1.1. buvęs transporto priemonės savininkas pateikia savivaldybės administracijai šių taisyklių 20.2.1 ir 20.2.2 papunkčiuose nurodytus dokumentus, pardavimą patvirtinantį dokumentą ir 5 priede nustatytos formos pranešimą apie parduotą transporto priemonę ar perleistas daiktines teises į ją;“.

1.19. Pakeičiu 52 punktą ir jį išdėstau taip:

„52. Registruojantis asmuo, pageidaudamas pakeisti registravimo dokumentą arba (ir) valstybinio numerio ženklą, pateikia šių taisyklių 3 priede nustatytos formos prašymą, 20.2.1–20.2.2, 20.2.6–20.2.7 ir 20.2.9 papunkčiuose nurodytus dokumentus ir registravimo dokumentą. Išduodant naują valstybinio numerio ženklą išduodamas ir naujas registracijos liudijimas. Asmuo, pageidaujantis pakeisti valstybinio numerio ženklą, pateikia senąjį valstybinio numerio ženklą. Veiksmai, atliekami keičiant valstybinio numerio ženklą ir (ar) registracijos liudijimą jo nepraradus, laikomi registro duomenų keitimu. Registre pažymima ir saugoma, dėl kokios priežasties buvo atliktas duomenų keitimas (pamestas valstybinio numerio ženklas, pamestas registracijos liudijimas ar kita).“

1.20. Pakeičiu 54.4 papunktį ir jį išdėstau taip:

„54.4. transporto priemonės savininko prašymu.“

1.21. Pakeičiu 55 punktą ir jį išdėstau taip:

„55. Pageidaujantis išregistruoti transporto priemonę asmuo pateikia šių taisyklių 20.1–20.2.2 papunkčiuose nurodytus dokumentus, registravimo dokumentą ir valstybinio numerio ženklą. Valstybinio numerio ženklas nepateikiamas, jei transporto priemonė buvo įregistruota laikinai, paliekant anksčiau užsienyje išduotą valstybinio numerio ženklą.“

1.22. Pakeičiu 1 priedo 2 punktą ir jį išdėstau taip:

„2. Atitikties sertifikato originalas arba patvirtinta kopija, kai registruojama nauja transporto priemonė“.

2. N u s t a t a u, kad šio įsakymo 1.3, 1.9, 1.14, 1.17 ir 1.20 papunkčiai įsigalioja 2025 m. liepos 1 d.

Žemės ūkio ministras	Ignas Hofmanas